ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการเบิกจ่ายเงินเกี่ยวกับค่าใช้จ่ายในการบริหารงานของสำนักงานคณะกรรมการกำกับกิจการพลังงานพ.ศ. ๒๕๕๒[๑] โดยที่เป็นการสมควรกำหนดหลักเกณฑ์การเบิกจ่ายเงินเกี่ยวกับค่าใช้จ่ายในการบริหารงานของสำนักงานคณะกรรมการกำกับกิจการพลังงานเพื่อให้เป็นไปด้วยความสะดวก คล่องตัวและมีความยืดหยุ่นสามารถใช้บริหารจัดการได้อย่างเหมาะสมอาศัยอำนาจตามความในมาตรา๓๓ (๗) แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๘ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการเบิกจ่ายเงินเกี่ยวกับค่าใช้จ่ายในการบริหารงานของสำนักงานคณะกรรมการกำกับกิจการพลังงานพ.ศ. ๒๕๕๒ข้อ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ให้ยกเลิกระเบียบคณะกรรมการกำกับกิจการพลังงาน ว่าด้วยการเบิกจ่ายเงินเกี่ยวกับค่าใช้จ่ายในการบริหารงานของสำนักงานคณะกรรมการกำกับกิจการพลังงานพ.ศ. ๒๕๕๑ และให้ใช้ระเบียบนี้แทนข้อ๔ ในระเบียบนี้คณะกรรมการ หมายความว่าคณะกรรมการกำกับกิจการพลังงานประธานกรรมการ หมายความว่าประธานกรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานพนักงาน หมายความว่า บุคคลที่สำนักงานบรรจุและแต่งตั้งให้ปฏิบัติงานตามระเบียบว่าด้วยการบริหารงานบุคคล ของสำนักงานผู้บริหารระดับสูง[๒] หมายความถึง ผู้บริหารระดับสูงตามระเบียบคณะกรรมการกำกับกิจการพลังงานว่าด้วยการบริหารงานบุคคลของสำนักงานคณะกรรมการกำกับกิจการพลังงานผู้บริหารอาวุโส[๓] หมายความถึง ผู้บริหารอาวุโสตามระเบียบคณะกรรมการกำกับกิจการพลังงานว่าด้วยการบริหารงานบุคคลของสำนักงานคณะกรรมการกำกับกิจการพลังงานผู้บริหารระดับกลาง[๔] หมายความถึง ผู้บริหารระดับกลางตามระเบียบคณะกรรมการกำกับกิจการพลังงานว่าด้วยการบริหารงานบุคคลของสำนักงานคณะกรรมการกำกับกิจการพลังงานเจ้าหน้าที่[๕] หมายความถึง บุคคลที่สำนักงานบรรจุ และแต่งตั้งให้ปฏิบัติงานในกลุ่มปฏิบัติการตามระเบียบคณะกรรมการกำกับกิจการพลังงานว่าด้วยการบริหารงานบุคคลของสำนักงานคณะกรรมการกำกับกิจการพลังงานบุคคลภายนอก หมายความว่าบุคคลที่ไม่ได้เป็นพนักงานตามระเบียบว่าด้วยการบริหารงานบุคคลลูกจ้าง หมายความว่า บุคคลที่สำนักงานตกลงจ้างให้ปฏิบัติงานโดยมีกำหนดระยะเวลาจ้างตามสัญญาจ้างค่าใช้จ่ายในการจัดประชุม หมายความว่าค่าใช้จ่ายจากการประชุม ที่สำนักงานจัดขึ้นหรือมอบหมายให้หน่วยงานอื่นจัดขึ้นค่าใช้จ่ายในการสัมมนา ฝึกอบรม หมายความว่าค่าใช้จ่ายจากการจัดการประชุม สัมมนา ฝึกอบรมที่สำนักงานจัดขึ้นหรือมอบหมายให้บุคคล นิติบุคคลอื่นจัดขึ้น รวมถึงค่าใช้จ่ายดูงานในการจัดฝึกอบรมและค่าลงทะเบียนฝึกอบรมกับหน่วยงานอื่นค่าจัดประชุมระหว่างประเทศ หมายความว่าค่าใช้จ่ายเกิดจากการประชุมหรือสัมมนาระหว่างประเทศ ที่สำนักงานจัดหรือจัดร่วมกับหน่วยงานอื่นในประเทศไทย โดยมีผู้แทนจากต่างประเทศเข้าร่วมประชุมหรือสัมมนาค่าเลี้ยงรับรอง หมายความว่าค่าอาหารและค่าเครื่องดื่ม ค่าใช้จ่ายอื่นในการเลี้ยงรับรอง เช่น ค่าบริการค่าตอบแทนการให้บริการ (ทิป) เงินรางวัลพิเศษ ค่าของขวัญของที่ระลึกและค่าใช้จ่ายอื่น ๆ ซึ่งจำเป็นต้องจ่ายเกี่ยวกับการรับรองเบี้ยประชุม หมายความว่าค่าตอบแทนที่จ่ายให้ที่ปรึกษาคณะกรรมการ อนุกรรมการ ที่ปรึกษาคณะอนุกรรมการที่ปรึกษา เลขานุการ และผู้ช่วยเลขานุการ หรือคณะทำงาน เลขานุการและผู้ช่วยเลขานุการค่าใช้จ่ายในการเดินทาง หมายความว่า ค่าเบี้ยเลี้ยงเดินทางค่าเช่าที่พัก ค่าพาหนะ ค่ารับรอง ค่าเครื่องแต่งกายค่าขนย้ายสิ่งของส่วนตัวในการเดินทางเมื่อย้ายไปปฏิบัติงานประจำ และค่าใช้จ่ายอื่นๆค่าพาหนะ หมายความรวมถึง ค่าเช่าพาหนะด้วยรถประจำตำแหน่ง หมายความว่ารถยนต์ที่จัดให้ผู้ปฏิบัติงานในตำแหน่งเลขาธิการ รองเลขาธิการค่าใช้จ่าย หมายความว่าค่าใช้จ่ายในการบริหารงานของสำนักงานที่เบิกจ่ายจากงบประมาณรายจ่ายของสำนักงานในลักษณะค่าตอบแทนใช้สอยและวัสดุ ค่าสาธารณูปโภค หรืองบรายจ่ายใดที่เบิกจ่าย ในลักษณะเดียวกันหมวด ๑ค่าใช้จ่ายในการจัดประชุมสัมมนา ฝึกอบรม ข้อ๕การเบิกจ่ายค่าอาหารว่างและเครื่องดื่มสำหรับการจัดประชุมให้เบิกจ่ายโดยประหยัด ดังนี้(๑)การประชุมในสำนักงาน ให้เบิกจ่ายได้เท่าที่จ่ายจริง แต่ไม่เกินคนละ ๗๐ บาทต่อครั้ง(๒)การประชุมนอกสำนักงานให้เบิกจ่ายได้เท่าที่จ่ายจริง แต่ไม่เกินคนละ ๒๐๐บาทต่อครั้งทั้งนี้ในกรณีที่มีการประชุมต่อเนื่องในเวลาก่อนเที่ยงและหลังเที่ยงให้ถือเป็นการประชุมสองครั้งข้อ๖การเบิกจ่ายค่าอาหารและเครื่องดื่มสำหรับการจัดประชุมให้เบิกจ่ายได้ตามหลักเกณฑ์ ดังนี้(๑)การประชุมในสำนักงาน ให้เบิกจ่ายได้เท่าที่จ่ายจริงและโดยประหยัด แต่ไม่เกินคนละ๓๐๐ บาท ต่อมื้อ(๒)การประชุมนอกสำนักงาน ให้เบิกจ่ายได้เท่าที่จ่ายจริงและโดยประหยัด แต่ไม่เกินคนละ๕๐๐ บาทต่อมื้อข้อ๗การเบิกจ่ายเบี้ยประชุมให้แก่พนักงาน และบุคคลภายนอก ซึ่งมีคำสั่งแต่งตั้งหรือมีหนังสือเชิญมาประชุม และเข้าร่วมประชุม ให้เป็นไปตามหลักเกณฑ์ ดังนี้(๑)การเข้าร่วมประชุมคณะกรรมการ หรือคณะอนุกรรมการ หรือคณะทำงานให้เบิกจ่ายเบี้ยประชุมได้ตามอัตราบัญชีแนบท้ายหมายเลข ๑ทั้งนี้หากมีความจำเป็นต้องเชิญบุคคลภายนอกซึ่งเป็นผู้เชี่ยวชาญเฉพาะด้านมาให้ความเห็นหรือคำปรึกษาหรือร่วมพิจารณาซึ่งมิได้เป็นคณะกรรมการ หรือคณะอนุกรรมการ หรือคณะทำงานในคณะนั้นให้เลขาธิการพิจารณาจ่ายเบี้ยประชุมตามความจำเป็นและเหมาะสมผ่านความเห็นชอบจากคณะกรรมการ(๒)การประชุมอื่นนอกจาก (๑) และไม่ได้เป็นการอบรมให้เบิกจ่ายเบี้ยประชุมได้คนละไม่เกิน ๒๔๐ บาท ต่อการประชุมหนึ่งครั้งและงดเบิกจ่ายเบี้ยเลี้ยงเดินทางข้อ๘การเบิกจ่ายค่าใช้จ่ายในการประชุมสัมมนา ฝึกอบรม ที่สำนักงานจัดขึ้นหรือมอบหมายให้บุคคล นิติบุคคลอื่น จัดขึ้นให้เลขาธิการใช้ดุลยพินิจเบิกจ่ายได้เท่าที่จ่ายจริง โดยคำนึงถึงความจำเป็น เหมาะสมและโดยประหยัด เพื่อประโยชน์ของสำนักงาน ยกเว้นค่าสมนาคุณ วิทยากร ค่าอาหารค่าเช่าที่พัก และค่าพาหนะ ให้เบิกจ่ายตามหลักเกณฑ์และอัตราที่กำหนดไว้ในระเบียบนี้การเบิกจ่ายค่าใช้จ่ายในการประชุมสัมมนา ฝึกอบรม ให้ถือว่ารายการค่าใช้จ่ายดังกล่าวได้รับอนุมัติการจัดหาตามระเบียบคณะกรรมการกำกับกิจการพลังงานว่าด้วยการพัสดุแล้วข้อ๙การเบิกจ่ายค่าสมนาคุณวิทยากรในการประชุม สัมมนา ฝึกอบรม ตามระเบียบนี้วิทยากรต้องไม่เป็นผู้ปฏิบัติงานหรือพนักงานโดยให้เบิกจ่ายได้ตามหลักเกณฑ์และอัตรา ดังนี้(๑)หลักเกณฑ์การเบิกจ่ายค่าสมนาคุณวิทยากร ตามลักษณะการจัดประชุม สัมมนา ฝึกอบรมดังต่อไปนี้(ก)ชั่วโมงการประชุม สัมมนา ฝึกอบรม ที่มีลักษณะเป็นการบรรยายให้เบิกจ่ายค่าสมนาคุณวิทยากรไม่เกิน ๒ คน(ข)ชั่วโมงการประชุม สัมมนา ฝึกอบรม ที่มีลักษณะเป็นการอภิปรายเป็นคณะ หรือสัมมนาให้เบิกจ่ายค่าสมนาคุณวิทยากรได้ไม่เกิน ๕ คนโดยรวมถึงผู้ดำเนินการอภิปรายหรือสัมมนาด้วย(ค)ชั่วโมงการประชุม สัมมนา ฝึกอบรม ที่มีลักษณะเป็นการแบ่งกลุ่ม ฝึกภาคปฏิบัติแบ่งกลุ่มอภิปรายหรือแบ่งกลุ่มทำกิจกรรม ซึ่งจำเป็นต้องมีวิทยากรประจำกลุ่มให้เบิกจ่ายสมนาคุณวิทยากรได้ไม่เกินกลุ่มละ ๒ คน(ง)ชั่วโมงการประชุม สัมมนาฝึกอบรมใดที่มีวิทยากรเกินกว่าจำนวนที่กำหนดไว้ดังกล่าวข้างต้นให้เฉลี่ยจ่ายเงินสมนาคุณภายในจำนวนเงินที่เบิกจ่ายได้(จ)ให้เบิกจ่ายค่าสมนาคุณได้เฉพาะชั่วโมงที่ทำหน้าที่วิทยากร เศษของชั่วโมงตั้งแต่ ๓๐นาทีขึ้นไปให้นับเป็นหนึ่งชั่วโมง ถ้าไม่ถึง ๓๐ นาที ให้นับเป็นครึ่งชั่วโมงและให้จ่ายค่าสมนาคุณได้ไม่เกินกึ่งหนึ่ง(๒)อัตราค่าสมนาคุณวิทยากรที่เป็นข้าราชการ พนักงาน หรือลูกจ้างของส่วนราชการหน่วยงานอิสระตามรัฐธรรมนูญ องค์กรปกครองส่วนท้องถิ่น องค์การมหาชน รัฐวิสาหกิจ และหน่วยงานของรัฐให้เบิกจ่ายในอัตราดังนี้(ก)การประชุม สัมมนา ฝึกอบรมที่ผู้เข้าประชุมมากกว่ากึ่งหนึ่งเป็นผู้บริหารระดับกลางลงมา บุคคลทั่วไปหรือข้าราชการตำแหน่ง ประเภทอำนวยการระดับต้นตำแหน่งประเภทวิชาการระดับชำนาญการพิเศษ ระดับชำนาญการ และระดับปฏิบัติการตำแหน่งประเภททั่วไประดับอาวุโส ระดับชำนาญงาน ระดับปฏิบัติงาน หรือเทียบเท่าเบิกจ่ายได้ไม่เกินชั่วโมงละ ๑,๕๐๐ บาท(ข)การประชุม สัมมนา ฝึกอบรมที่ผู้เข้าประชุมมากกว่ากึ่งหนึ่งเป็นผู้บริหารอาวุโสขึ้นไปหรือข้าราชการตั้งแต่ตำแหน่งอำนวยการระดับสูง ตำแหน่งวิชาการระดับเชี่ยวชาญตำแหน่งประเภททั่วไประดับทักษะพิเศษ ขึ้นไปหรือเทียบเท่าเบิกจ่ายได้ไม่เกินชั่วโมงละ ๒,๐๐๐ บาท(๓)อัตราค่าสมนาคุณวิทยากรที่มิใช่บุคคลตาม (๒)ให้เบิกจ่ายได้เพิ่มอีกไม่เกินหนึ่งเท่า ทั้งนี้การประชุม สัมมนา ฝึกอบรมที่จำเป็นต้องใช้วิทยากรที่มีความรู้ ความสามารถเป็นพิเศษและจะเบิกจ่ายค่าสมนาคุณวิทยากรสูงกว่าอัตราที่กำหนดข้างต้นให้อยู่ในดุลยพินิจของเลขาธิการข้อ๑๐ การเบิกค่าใช้จ่ายในการประชุมสัมมนา ฝึกอบรม ที่สำนักงานจัดให้มีการศึกษาฝึกอบรมดูงานในประเทศ หรือต่างประเทศให้เบิกจ่ายได้ตามหลักเกณฑ์ ดังนี้(๑)ค่าอาหารในการจัดประชุม สัมมนา ฝึกอบรม ที่สำนักงานจัดขึ้นภายในประเทศและต่างประเทศ ให้เบิกจ่ายได้ตามที่จ่ายจริงตามบัญชีแนบท้ายหมายเลข ๒(๒)ค่าที่พักในการจัดประชุม สัมมนา ฝึกอบรม ที่สำนักงานจัดขึ้น ภายในประเทศและต่างประเทศ ให้เบิกค่าใช้จ่ายได้เท่าที่จ่ายจริงตามอัตราบัญชีแนบท้ายหมายเลข ๓และ ๔(๓)ค่าพาหนะให้เบิกค่าใช้จ่ายได้เท่าที่จ่ายจริง เฉพาะในส่วนที่สำนักงานมิได้จัดให้เว้นแต่กรณีที่ไม่สามารถร่วมเดินทางไปได้ตามกำหนดเนื่องจากติดภาระกิจของสำนักงานให้อยู่ในดุลยพินิจของเลขาธิการ และให้เบิกจ่ายได้ตามสิทธิเบิกค่าใช้จ่ายในการเดินทางข้อ๑๑ การเบิกค่าใช้จ่ายในการประชุมสัมมนา ฝึกอบรม ที่หน่วยงานอื่นเป็นผู้จัด ให้เบิกจ่ายได้ตามหลักเกณฑ์ ดังนี้(๑)ให้ผู้ร่วมประชุม สัมมนา ฝึกอบรมมีสิทธิเบิกค่าใช้จ่ายในการเดินทางได้สำหรับกรณีค่าที่พัก พาหนะ ให้เบิกจ่ายตามที่เป็นจริงเฉพาะในส่วนผู้จัดอบรมมิได้จัดให้(๒)ค่าใช้จ่ายที่เป็นค่าลงทะเบียน ค่าธรรมเนียมหรือค่าใช้จ่ายทำนองเดียวกันกับที่เรียกชื่ออย่างอื่น สำหรับผู้เข้าร่วมประชุมสัมมนา ฝึกอบรม ให้เบิกจ่ายเท่าที่จ่ายจริง ในอัตราที่ผู้จัดการประชุม สัมมนา ฝึกอบรมเรียกเก็บหมวด ๒ค่าใช้จ่ายในการประชุมระหว่างประเทศ ข้อ๑๒บุคคลที่จะเบิกจ่ายค่าใช้จ่ายในการประชุมระหว่างประเทศ ตามระเบียบนี้ได้แก่(๑)ประธานในพิธีเปิดหรือพิธีปิดการประชุม แขกผู้มีเกียรติ และผู้ติดตาม(๒)เจ้าหน้าที่(๓)เจ้าหน้าที่ปฏิบัติงานลักษณะพิเศษ(๔)วิทยากร(๕)ผู้เข้าร่วมประชุมข้อ๑๓ ค่าใช้จ่ายก่อน ระหว่างและหลังการจัดประชุมระหว่างประเทศ ให้เบิกจ่ายได้เท่าที่จ่ายจริงตามความจำเป็นเหมาะสมและประหยัด ยกเว้นค่าสมนาคุณวิทยากร เงินรางวัลของเจ้าหน้าที่ ค่าอาหารค่าเช่าที่พัก และค่าพาหนะ ให้เบิกจ่ายตามหลักเกณฑ์และอัตราที่กำหนดไว้ในระเบียบนี้ข้อ๑๔การประชุมระหว่างประเทศที่มีการจัดอาหาร ที่พักหรือยานพาหนะให้แก่บุคคลตามข้อ ๑๒ ให้สำนักงานผู้จัดการประชุมระหว่างประเทศเบิกจ่ายค่าอาหาร ค่าเช่าที่พัก หรือค่าพาหนะได้ ดังนี้(๑)การประชุมระหว่างประเทศที่กำหนดผู้เข้าร่วมประชุมเป็นบุคคลระดับรัฐมนตรีหรือสมาชิกรัฐสภาขึ้นไปให้เบิกจ่ายค่าใช้จ่ายได้เท่าที่จ่ายจริงโดยให้อยู่ในดุลยพินิจของเลขาธิการ(๒)การประชุมระหว่างประเทศนอกจาก (๑)ให้เบิกจ่ายค่าใช้จ่ายได้เท่าที่จ่ายจริงไม่เกินอัตรา ดังนี้(ก)ค่าอาหารและเครื่องดื่ม กรณีจัดครบทุกมื้อไม่เกินคนละ ๓,๐๐๐ บาทต่อวัน กรณีจัดไม่ครบทุกมื้อไม่เกินคนละ ๒,๐๐๐ บาท ต่อวัน(ข)ค่าเช่าที่พักไม่เกินคนละ ๕,๐๐๐ บาท ต่อวัน(ค)ค่าพาหนะให้เบิกจ่ายได้เท่าที่จ่ายจริงตามความจำเป็นและเหมาะสมโดยให้อยู่ในดุลยพินิจของเลขาธิการพิจารณาอนุมัติข้อ๑๕การจ่ายค่าสมนาคุณวิทยากรให้เป็นไปตามหลักเกณฑ์ข้อ ๙ส่วนอัตราค่าสมนาคุณวิทยากรให้เบิกจ่ายตามความจำเป็นและเหมาะสมโดยให้อยู่ในดุลยพินิจของเลขาธิการข้อ๑๖เจ้าหน้าที่ซึ่งปฏิบัติงานในการประชุมระหว่างประเทศให้ได้รับเงินรางวัลเฉพาะวันที่ปฏิบัติงานคนละไม่เกิน๕๐๐ บาท ต่อวันข้อ๑๗เจ้าหน้าที่ผู้ปฏิบัติงานลักษณะพิเศษให้เบิกจ่ายค่าตอบแทนเฉพาะวันที่ปฏิบัติงานตามหลักเกณฑ์และอัตราที่เลขาธิการกำหนดข้อ๑๘ ค่าใช้จ่ายที่เป็นค่าลงทะเบียนค่าธรรมเนียม หรือค่าใช้จ่ายทำนองเดียวกับที่เรียกชื่ออย่างอื่นสำหรับผู้เข้าร่วมประชุมให้เบิกจ่ายเท่าที่จ่ายจริงในอัตราที่ผู้จัดการประชุมระหว่างประเทศเรียกเก็บข้อ๑๙ กรณีค่าใช้จ่ายตามข้อ ๑๘ได้รวมค่าอาหาร ค่าเช่าที่พัก หรือค่าพาหนะของผู้เข้าร่วมประชุมไว้ทั้งหมดหรือสำนักงาน หรือหน่วยงานผู้จัดการประชุมได้ออกค่าใช้จ่ายเกี่ยวกับค่าอาหารค่าเช่าที่พัก หรือค่าพาหนะทั้งหมดให้แก่ผู้เข้าร่วมประชุมให้ผู้เข้าร่วมประชุมงดเบิกจ่ายค่าใช้จ่ายกรณีค่าใช้จ่ายตามข้อ๑๘ ไม่รวมค่าอาหาร ค่าเช่าที่พัก หรือค่าพาหนะ หรือรวมไว้บางส่วน หรือส่วนราชการหรือหน่วยงานผู้จัดการประชุมไม่ออกค่าอาหาร ค่าเช่าที่พัก หรือค่าพาหนะทั้งหมดหรือออกให้บางส่วน ให้ผู้เข้าร่วมประชุมเบิกจ่ายค่าใช้จ่ายทั้งหมดหรือเฉพาะส่วนที่ขาด หรือส่วนที่มิได้ออกให้จากต้นสังกัดได้ตามข้อ ๑๔ข้อ๒๐กรณีสำนักงานจัดการประชุมระหว่างประเทศได้รับความช่วยเหลือค่าใช้จ่ายจากส่วนราชการ หรือหน่วยงานในประเทศหรือต่างประเทศให้เบิกจ่ายค่าใช้จ่ายสมทบเฉพาะในส่วนที่ขาดได้ตามระเบียบนี้ข้อ๒๑กรณีสำนักงานประสงค์จะจ้างจัดการประชุมระหว่างประเทศก็ให้ดำเนินการได้โดยให้อยู่ในดุลยพินิจของเลขาธิการและให้ใช้ใบเสร็จของผู้รับจ้างจัดการประชุมระหว่างประเทศเป็นหลักฐานการเบิกจ่ายหมวด ๓ค่าใช้จ่ายในการเดินทาง ข้อ๒๒ เลขาธิการ พนักงาน หรือลูกจ้างที่ได้รับอนุมัติให้เดินทางไปปฏิบัติงาน หรือไปประชุมในราชอาณาจักรให้เบิกจ่ายค่าใช้จ่ายในการเดินทางได้ตามหลักเกณฑ์และอัตราที่กำหนดไว้ในระเบียบนี้ข้อ๒๓ ค่าเบี้ยเลี้ยงเดินทางให้เบิกจ่ายในลักษณะเหมาจ่าย โดยนับวันตามวันปฏิทิน ดังนี้(๑)เลขาธิการ เบิกจ่ายได้วันละ ๕๐๐ บาท(๒)ผู้บริหารระดับสูง ผู้บริหารอาวุโส หรือตำแหน่งที่เทียบเท่า เบิกจ่ายได้วันละ ๓๐๐บาท(๓)ผู้บริหารระดับกลาง เจ้าหน้าที่ หรือลูกจ้าง เบิกจ่ายได้วันละ ๒๔๐ บาทการเดินทางของเลขาธิการพนักงาน หรือลูกจ้างไปปฏิบัติงานหรือไปประชุมภายในจังหวัดที่เป็นที่ตั้งของสำนักงานที่ตนปฏิบัติงานอยู่ไม่มีสิทธิเบิกจ่ายค่าเบี้ยเลี้ยงเดินทาง และการเดินทางของเลขาธิการ พนักงานหรือลูกจ้างซึ่งปฏิบัติงานประจำอยู่ในสำนักงานไปปฏิบัติงานหรือไปประชุมภายในพื้นที่กรุงเทพมหานคร จังหวัดนนทบุรีและจังหวัดปทุมธานี ไม่มีสิทธิเบิกค่าเบี้ยเลี้ยงเดินทางการเดินทางของเลขาธิการพนักงาน หรือลูกจ้างไปปฏิบัติงาน หรือไปประชุมในจังหวัดที่อยู่ในพื้นที่เสี่ยงภัยได้แก่ จังหวัดยะลา จังหวัดนราธิวาส จังหวัดปัตตานีและจังหวัดสงขลาเฉพาะพื้นที่อำเภอจะนะ อำเภอเทพา อำเภอนาทวี อำเภอสะบ้าย้อยหรือที่อื่นที่คณะรัฐมนตรีกำหนดให้มีสิทธิเบิกจ่ายค่าเบี้ยเลี้ยงเดินทางในลักษณะเหมาจ่ายเป็นจำนวนสองเท่าของค่าเบี้ยเลี้ยงเดินทางปกติ ทั้งนี้ ให้หมายความรวมถึงพนักงานหรือลูกจ้างของสำนักงานที่มีที่ตั้งของสำนักงานอยู่ในจังหวัดที่กำหนดเป็นพื้นที่เสี่ยงภัยที่ได้ไปปฏิบัติงานหรือไปประชุมในพื้นที่เสี่ยงภัยด้วย[๖]ข้อ๒๔ค่าพาหนะเดินทางให้เบิกจ่ายได้ในกรณี ดังต่อไปนี้(๑)กรณีเดินทางโดยพาหนะประจำทาง หรือพาหนะรับจ้าง ให้เบิกจ่ายค่าพาหนะได้เท่าที่จ่ายจริงและโดยประหยัดและกรณีที่มีความจำเป็นต้องใช้พาหนะรับจ้างเดินทางข้ามจังหวัดอื่นที่ไม่มีเขตติดต่อกับกรุงเทพมหานครให้ระบุเหตุผลความจำเป็นเพื่อประกอบการพิจารณาอนุมัติเบิกจ่ายด้วย ทั้งนี้ การเบิกจ่ายค่าพาหนะรับจ้างให้ถือว่ารายการค่าใช้จ่ายดังกล่าวได้รับอนุมัติการจัดหาตามระเบียบคณะกรรมการกำกับกิจการพลังงานว่าด้วยการพัสดุแล้ว(๒)กรณีโดยสารเครื่องบิน ให้เบิกจ่ายค่าโดยสารเครื่องบินได้ตามหลักเกณฑ์ ดังนี้(ก)เลขาธิการ เบิกจ่ายได้เท่าที่จ่ายจริงในชั้นหนึ่ง(ข)ผู้บริหารระดับสูง หรือผู้บริหารอาวุโส หรือตำแหน่งเทียบเท่า เบิกจ่ายในชั้นธุรกิจเว้นแต่มีเหตุผลความจำเป็น ให้เบิกจ่ายได้เท่าที่จ่ายจริงและให้ระบุเหตุผลความจำเป็นเพื่อประกอบการพิจารณาอนุมัติเบิกจ่ายด้วย(ค)ผู้บริหารระดับกลาง หรือเจ้าหน้าที่ หรือลูกจ้าง เพื่อประหยัดระยะเวลาเดินทางหรือเดินทางเป็นคณะหรือถ้ามีความจำเป็นต้องเดินทางโดยเครื่องบินให้เบิกจ่ายในชั้นประหยัด ทั้งนี้ การเดินทางโดยสายการบินให้เดินทางโดยประหยัด ระยะทางที่สั้น และเหมาะสมกับการเดินทางข้อ๒๕ ค่าพาหนะเดินทาง กรณีใช้รถส่วนตัวหรือรถประจำตำแหน่ง ให้เบิกจ่ายเงินชดเชยค่าเชื้อเพลิง และค่าผ่านทางพิเศษ ดังนี้(๑)รถส่วนตัวให้เบิกจ่ายเงินชดเชยค่าเชื้อเพลิงในอัตราที่เลขาธิการกำหนดอัตราการเบิกจ่ายเงินชดเชยค่าเชื้อเพลิง(๒)รถประจำตำแหน่ง(ก)กรณีนำรถไปใช้ในการปฏิบัติหน้าที่ ซึ่งนอกเหนือจากหน้าที่ปกติประจำ นอกเขตในเขตกรุงเทพมหานคร จังหวัดนนทบุรี หรือจังหวัดปทุมธานีให้เบิกจ่ายเงินชดเชยค่าเชื้อเพลิงตามอัตราที่เลขาธิการกำหนดอัตราการเบิกจ่ายเงินชดเชย(ข)กรณีผู้บริหารที่มีรถประจำตำแหน่งได้รับอนุมัติให้เดินทางไปปฏิบัติงานหรือไปประชุมและมีความจำเป็นต้องเดินทางโดยพาหนะรับจ้างให้เบิกจ่ายค่าพาหนะรับจ้างได้เท่าที่จ่ายจริง(๓)ค่าผ่านทางพิเศษให้เบิกจ่ายได้เท่าที่จ่ายจริงและโดยประหยัดข้อ๒๖ ค่าที่พัก ให้เบิกจ่ายได้ ดังนี้(๑)เลขาธิการ เบิกจ่ายได้เท่าที่จ่ายจริง(๒)ผู้บริหารระดับสูง หรือตำแหน่งเทียบเท่า เบิกจ่ายได้เท่าที่จ่ายจริงแต่ไม่เกินคืนละ ๔,๐๐๐ บาท หรือเบิกจ่ายในลักษณะเหมาจ่ายคืนละไม่เกิน ๒,๐๐๐ บาท(๓)ผู้บริหารอาวุโส หรือตำแหน่งที่เทียบเท่า เบิกจ่ายได้เท่าที่จ่ายจริงแต่ไม่เกินคืนละ ๓,๐๐๐ บาท หรือเบิกจ่ายในลักษณะเหมาจ่ายคืนละไม่เกิน ๑,๕๐๐ บาท(๔)ผู้บริหารระดับกลาง หรือเจ้าหน้าที่ หรือลูกจ้างให้พักห้องคู่เว้นแต่กรณีจำเป็นต้องพักห้องเดี่ยวให้ระบุเหตุผลความจำเป็นเพื่อประกอบการเบิกจ่ายทั้งนี้ให้เบิกจ่ายได้เท่าที่จ่ายจริง แต่ไม่เกินคืนละ ๒,๕๐๐ บาทต่อคน หรือเบิกจ่ายในลักษณะเหมาจ่าย คืนละ ๑,๒๐๐ บาทต่อคนการเบิกค่าที่พักของเลขาธิการพนักงาน หรือลูกจ้างไปปฏิบัติงาน หรือไปประชุมในจังหวัดที่อยู่ในพื้นที่เสี่ยงภัยได้แก่ จังหวัดยะลา จังหวัดนราธิวาส จังหวัดปัตตานีและจังหวัดสงขลาเฉพาะพื้นที่อำเภอจะนะ อำเภอเทพา อำเภอนาทวี อำเภอสะบ้าย้อยหรือที่อื่นที่คณะรัฐมนตรีกำหนด ให้มีสิทธิเบิกจ่ายค่าที่พักได้เป็นจำนวนสองเท่าของค่าที่พักปกติทั้งนี้ให้หมายความรวมถึงพนักงานหรือลูกจ้างของสำนักงานที่มีที่ตั้งของสำนักงานอยู่ในจังหวัดที่กำหนดเป็นพื้นที่เสี่ยงภัยที่ได้ไปปฏิบัติงานหรือไปประชุมในพื้นที่เสี่ยงภัยด้วย[๗]ข้อ๒๗ การเบิกจ่ายค่าใช้จ่ายอื่น ๆในการเดินทางไปปฏิบัติงานหรือเดินทางไปเพื่อการประชุมในราชอาณาจักรให้เบิกจ่ายได้ตามที่จ่ายจริงและโดยประหยัดเว้นแต่ค่ารับรองที่ผู้บริหารอาวุโสขึ้นไปซึ่งเป็นหัวหน้าคณะเดินทางเห็นสมควรให้มีการเลี้ยงรับรองระหว่างหน่วยงานเพื่อประโยชน์แก่กิจการของสำนักงานให้เบิกจ่ายตามที่จ่ายจริงได้ไม่เกิน ๕,๐๐๐ บาทต่อมื้อการเบิกจ่ายค่าใช้จ่ายตามวรรคหนึ่งให้แนบใบเสร็จรับเงินหรือหลักฐานอื่นเพื่อประกอบการขออนุมัติเบิกจ่ายด้วยข้อ๒๘การเดินทางไปปฏิบัติงานหรือเดินทางไปเพื่อการประชุมในราชอาณาจักรของผู้ปฏิบัติงานในลักษณะเป็นหมู่คณะให้ผู้มีตำแหน่งอาวุโสสูงสุด หรือผู้ที่สำนักงานมอบหมาย เป็นหัวหน้าคณะเดินทางมีหน้าที่กำกับดูแลการเดินทาง และการพักแรมของผู้ปฏิบัติงานให้เป็นไปอย่างเหมาะสมข้อ๒๙การเบิกค่าใช้จ่ายในการเดินทางให้บุคคลภายนอกที่ได้รับอนุมัติให้เดินทางตามคำสั่งของสำนักงานให้เข้าร่วมประชุมมีสิทธิเบิกค่าใช้จ่ายเดินทางได้ตามอัตราค่าใช้จ่ายในการเดินทางของผู้บริหารหรือพนักงาน หรือเจ้าหน้าที่ หรือลูกจ้างทั้งนี้ให้เลขาธิการเป็นผู้อนุมัติการเทียบตำแหน่งของบุคคลภายนอกนั้น ๆข้อ๓๐ เลขาธิการ พนักงาน หรือลูกจ้าง หรือบุคคลภายนอกที่ได้รับอนุมัติให้เดินทางไปปฏิบัติงานต่างประเทศชั่วคราวหรือไปประชุม หรือดูงาน ในต่างประเทศชั่วคราวให้เบิกจ่ายค่าใช้จ่ายในการเดินทางได้ตามหลักเกณฑ์และอัตราที่กำหนดในระเบียบนี้ทั้งนี้ ให้เลขาธิการเป็นผู้อนุมัติการเทียบตำแหน่งของบุคคลภายนอกนั้น ๆ(๑)ค่าเบี้ยเลี้ยงเดินทาง และค่าใช้จ่ายอื่น ให้นับวันตามวันปฏิทินและเบิกจ่ายได้ตามอัตราบัญชีแนบท้ายหมายเลข ๕(๒)ค่าพาหนะเดินทาง(๒.๑)กรณีโดยสารเครื่องบิน จากประเทศไทยไปต่างประเทศ หรือจากต่างประเทศกลับประเทศไทยหรือการเดินทางในต่างประเทศ ให้เบิกค่าโดยสารเครื่องบินได้ตามที่จ่ายจริงตามหลักเกณฑ์ ดังนี้(ก)เลขาธิการ เบิกจ่ายได้เท่าที่จ่ายจริงในชั้นหนึ่ง(ข)ผู้บริหารระดับสูง หรือผู้บริหารอาวุโส หรือตำแหน่งเทียบเท่า เบิกจ่ายในชั้นธุรกิจเว้นแต่มีเหตุผลความจำเป็น ให้เบิกจ่ายได้เท่าที่จ่ายจริง และให้ระบุเหตุผลความจำเป็นเพื่อประกอบการพิจารณาอนุมัติเบิกจ่ายด้วย(ค)ผู้บริหารระดับกลาง หรือเจ้าหน้าที่ หรือลูกจ้าง ให้เดินทางโดยประหยัดในกรณีสายการบินไม่มีชั้นตามสิทธิผู้เดินทางเบิกค่าโดยสารตามที่จ่ายจริงได้(๒.๒)การเดินทางระหว่างเมืองภายในของต่างประเทศที่มิใช่การเดินทางโดยเครื่องบินให้เบิกค่าพาหนะได้ตามที่จ่ายจริงทั้งนี้ผู้เดินทางต้องนำใบเสร็จรับเงินแนบมาประกอบการพิจารณาด้วย (ถ้ามี)(๒.๓)กรณีที่ผู้เดินทางต้องการเปลี่ยนแปลงเส้นทางการเดินทางนอกเหนือจากที่สำนักงานกำหนดหรือเปลี่ยนแปลงเวลาเดินทางโดยเหตุผลส่วนตัว และไม่เกี่ยวข้องกับงานของสำนักงานผู้เดินทางต้องเป็นผู้รับภาระค่าใช้จ่ายส่วนต่างที่เพิ่มจากค่าใช้จ่ายที่สำนักงานกำหนด(๓)ค่าเช่าที่พัก ให้เบิกจ่ายตามอัตรา ดังต่อไปนี้(ก)ให้เบิกจ่ายได้ตามที่จ่ายจริง แต่ต้องไม่เกินอัตราบัญชีแนบท้ายหมายเลข ๖โดยคิดยอดรวมของการเดินทางทั้งนี้ผู้เดินทางต้องนำใบเสร็จรับเงินแนบมาประกอบการพิจารณาด้วยในกรณีที่มีความจำเป็นและมีเหตุอันสมควรผู้เดินทางอาจขออนุมัติเช่าที่พักในอัตราสูงกว่าที่กำหนดไว้ในวรรคแรกก่อนการเดินทางเว้นแต่กรณีมีเหตุอันสมควรอย่างอื่น ผู้เดินทางอาจขออนุมัติในภายหลังได้แต่ต้องชี้แจงเหตุผลและความจำเป็นประกอบการพิจารณาด้วย(ข)กรณีที่ผู้เดินทางเลือกที่พักนอกเหนือจากที่สำนักงานกำหนดผู้เดินทางต้องรับผิดชอบค่าใช้จ่ายส่วนที่เกิน เว้นแต่กรณีที่สถาบันจัดฝึกอบรมหรือสัมมนาเป็นผู้กำหนดที่พักให้(ค)กรณีที่ผู้เดินทางเดินทางเป็นหมู่คณะตั้งแต่ ๒คนขึ้นไปให้พักแรมรวมกันสองคนต่อหนึ่งห้อง เว้นแต่กรณีของกรรมการ เลขาธิการรองเลขาธิการ ผู้อำนวยการ หรือกรณีผู้เดินทางชายและหญิงเดินทางด้วยกันหรือกรณีที่มีข้อจำกัดในการจัดการหรือกรณีที่สถาบันจัดฝึกอบรมหรือสัมมนาเป็นผู้กำหนดที่พักให้ อาจแยกพักคนเดียวได้(ง)กรณีที่ผู้เดินทางเปลี่ยนแปลงกำหนดวันเดินทางผู้ปฏิบัติงานต้องเป็นผู้รับภาระค่าใช้จ่ายส่วนต่างที่เพิ่มจากค่าใช้จ่ายที่กำหนดเว้นแต่มีเหตุอันสมควร และได้รับอนุมัติจากเลขาธิการ(๔)ค่ารับรอง ในการเดินทางไปต่างประเทศ หากจำเป็นต้องให้การรับรองแก่บุคคลภายนอกที่ให้ความช่วยเหลือหรือทำประโยชน์ให้แก่กิจการของสำนักงาน ให้ผู้ปฏิบัติงาน หรือหัวหน้าคณะเดินทางแล้วแต่กรณี เพียงผู้เดียวเบิกจ่ายได้ตามที่จ่ายจริงทั้งนี้ต้องนำใบเสร็จรับเงินแนบมาประกอบการพิจารณาด้วย(๕)ค่าเครื่องแต่งกาย ให้เบิกจ่ายได้ตามอัตราบัญชีแนบท้ายหมายเลข ๗(๖)ค่าใช้จ่ายที่จำเป็นอื่น ๆ เบิกจ่ายได้ตามที่จ่ายจริงทั้งนี้ให้อยู่ในดุลยพินิจของเลขาธิการเพื่อประโยชน์ของสำนักงานและต้องนำใบเสร็จรับเงินแนบมาประกอบการพิจารณาด้วย (ถ้ามี)การเบิกจ่ายตาม(๖) ให้เลขาธิการมีอำนาจพิจารณาอนุมัติจ่ายเงินค่าใช้จ่ายในการเดินทางตามที่กำหนดไว้แต่เพียงบางส่วนตามความเหมาะสมได้หากเลขาธิการเห็นว่ามีการเบิกเงินค่าใช้จ่ายในการเดินทางโดยไม่มีเหตุผลอันสมควร(๗)การให้บริษัททัวร์ดำเนินการเกี่ยวกับที่พัก อาหาร หรือพาหนะในกรณีไปร่วมประชุมหรือการดูงานในลักษณะการเดินทางไปต่างประเทศชั่วคราวให้ใช้ใบเสร็จรับเงินของบริษัททัวร์เป็นหลักฐานในการเบิกจ่ายทั้งนี้ค่าใช้จ่ายแต่ละรายการต้องไม่เกินสิทธิตามระเบียบนี้และยกเว้นไม่ต้องปฏิบัติตามระเบียบคณะกรรมการกำกับกิจการพลังงาน ว่าด้วยการพัสดุข้อ๓๑ กรณีการเดินทางภายในประเทศและต่างประเทศให้เสนอเรื่องเพื่อขออนุมัติต่อผู้บังคับบัญชาตามลำดับชั้นจนถึงเลขาธิการทั้งนี้การเดินทางภายในประเทศและต่างประเทศของเลขาธิการให้เสนอเรื่องเพื่อขออนุมัติต่อประธานกรรมการข้อ๓๒จำนวนระยะเวลาอนุมัติวันเดินทางก่อนและหลังการเดินทางไปในงานของสำนักงานในต่างประเทศให้ผู้เดินทางเดินทางถึงสถานที่ปฏิบัติงานในประเทศนั้น ๆ ก่อนถึงวันที่ปฏิบัติงานและเมื่อเสร็จสิ้นการปฏิบัติงานแล้วให้เดินทางกลับประเทศไทยได้ไม่เกินระยะเวลาตามบัญชีแนบท้ายหมายเลข ๘หมวด ๔ค่าเลี้ยงรับรอง ข้อ๓๓ การเบิกจ่ายค่าเลี้ยงรับรองผู้แทนของส่วนราชการหรือหน่วยงาน หรือองค์กรอื่นที่มาเยี่ยมชมกิจการของสำนักงานหรือเป็นแขกผู้มีเกียรติของคณะกรรมการ หรือเลขาธิการให้เบิกจ่ายได้เท่าที่จ่ายจริงและโดยประหยัด แต่ไม่เกิน ๒๐,๐๐๐ บาท ต่อมื้อข้อ๓๔ การเบิกจ่ายค่าเลี้ยงรับรองซึ่งเป็นชาวต่างประเทศที่มาเยี่ยมชมสำนักงานหรือเป็นแขกผู้มีเกียรติของคณะกรรมการ หรือเลขาธิการให้เลขาธิการเบิกจ่ายได้เท่าที่จ่ายจริง ได้ตามความจำเป็น เหมาะสม และประหยัดหมวด ๕ค่าใช้โทรศัพท์เคลื่อนที่ ข้อ๓๕ ให้เลขาธิการ หรือพนักงานที่มีสิทธิใช้โทรศัพท์เคลื่อนที่เพื่อการปฏิบัติงานของสำนักงานโดยที่สำนักงานจะเป็นผู้ออกค่าใช้จ่ายให้ไม่เกินวงเงินที่กำหนดไว้ดังนี้(๑)เลขาธิการ และรองเลขาธิการ เบิกจ่ายได้ตามที่จ่ายจริง ได้ไม่เกินอัตราคนละ ๔,๐๐๐ บาทต่อรอบเดือน(๒)ผู้บริหารอาวุโส หรือตำแหน่งเทียบเท่าขึ้นไป เบิกจ่ายได้เท่าที่จ่ายจริงได้ไม่เกินอัตราคนละ๓,๐๐๐ บาท ต่อรอบเดือน(๓)พนักงานที่มีความจำเป็นต้องใช้โทรศัพท์เคลื่อนที่ซึ่งผู้อำนวยการได้เสนอขอความเห็นชอบจากเลขาธิการแล้วให้เบิกจ่ายได้ไม่เกินอัตราคนละ ๑,๐๐๐ บาท ต่อรอบเดือนหมวด ๖ค่าใช้จ่ายอื่น ข้อ๓๖ ค่าใช้จ่ายดังต่อไปนี้ให้สำนักงานเบิกจ่ายเงินได้ตามที่จ่ายจริง ตามอัตราที่กำหนดในกฎหมายสัญญาอนุญาโตตุลาการ คำชี้ขาดอนุญาโตตุลาการ คำสั่ง หรือคำพิพากษาของศาลแล้วแต่กรณี(๑)การดำเนินการตามสัญญาอนุญาโตตุลาการ อาทิเช่น ค่าป่วยการอนุญาโตตุลาการ(๒)การดำเนินคดี เช่น ค่าธรรมเนียม ค่าทนายความ ค่าเบี้ยเลี้ยงเดินทาง ค่าที่พักพยานค่าเสียหาย ดอกเบี้ย ค่าการบังคับคดี ค่าใช้จ่ายอื่นที่เกี่ยวข้องกับการดำเนินคดีเป็นต้นสำหรับการเบิกจ่ายค่าทนายความ ในส่วนที่สำนักงานจ้างให้ถือว่ารายการค่าใช้จ่ายดังกล่าวได้รับอนุมัติการจัดหาตามระเบียบคณะกรรมการกำกับกิจการพลังงานว่าด้วยการพัสดุแล้วข้อ๓๗ค่าใช้จ่ายเกี่ยวกับค่าสินไหมทดแทนที่ผู้เสียหายยื่นคำขอให้สำนักงานชดใช้กรณีที่ผู้ปฏิบัติงานได้กระทำละเมิดต่อผู้เสียหายในการปฏิบัติหน้าที่ให้เลขาธิการเบิกจ่ายเงินตามระยะเวลาและอัตราที่คณะกรรมการเห็นชอบข้อ๓๘ การเบิกจ่ายเงินค่าใช้จ่ายตามข้อ๓๖ และข้อ ๓๗ ให้เลขาธิการเบิกจ่ายเงินให้โดยพลันแต่ทั้งนี้ต้องไม่เกินกว่าสามสิบวันนับแต่วันที่กำหนดในสัญญาได้รับแจ้งคำชี้ขาดคำสั่ง หรือคำพิพากษาถึงที่สุด หรือระยะเวลาที่คณะกรรมการกำหนด แล้วแต่กรณีเว้นแต่ในกรณีที่มีเหตุจำเป็นอันสมควรที่ไม่อาจเบิกจ่ายเงินตามกำหนดเวลาดังกล่าวให้เบิกจ่ายเงินให้แล้วเสร็จสิ้นภายในสามสิบวันนับแต่วันที่อาจเบิกจ่ายได้ข้อ๓๙ ค่าใช้จ่ายการเช่าอาคารและที่ดินรวมค่าบริการอื่นใดที่เกี่ยวกับการเช่า ให้เลขาธิการเบิกจ่ายเท่าที่จ่ายจริงตามความเหมาะสมและประหยัดข้อ๔๐ค่าใช้จ่ายการดำเนินงานตามภารกิจปกติ หรือตามนโยบายดังต่อไปนี้ให้เลขาธิการใช้ดุลยพินิจเบิกจ่ายเงินได้ตามความจำเป็น เหมาะสม เท่าที่จ่ายจริงโดยถือประโยชน์ของสำนักงานเป็นหลัก(๑)การจ้างเอกชนดำเนินงานของสำนักงาน(๒)ค่าวัสดุตามหลักการจำแนกประเภทรายจ่ายที่สำนักงานกำหนดเพื่อใช้ในการปฏิบัติงานหรือเพื่อประโยชน์แก่สำนักงาน(๓)การเผยแพร่ และประชาสัมพันธ์ที่เกี่ยวข้องกับงานในหน้าที่หรือตามนโยบายของสำนักงาน(๔)ค่าสาธารณูปโภค เช่น ค่าน้ำประปา ค่าไฟฟ้า ค่าโทรศัพท์ ค่าชำระฝากส่งทางไปรษณีย์ของสำนักงานค่าใช้จ่ายเกี่ยวกับการใช้ระบบอินเตอร์เน็ตยกเว้นค่าสาธารณูปโภคที่ทางสำนักงานจ่ายแทนให้ผู้บริหารระดับสูง ผู้ปฏิบัติงานหรือลูกจ้าง ให้เลขาธิการเบิกจ่ายเงินตามที่จ่ายจริง(๕)ค่าใช้จ่ายในการจัดงาน เช่น จัดงานวันสถาปนาสำนักงาน จัดแถลงข่าว จัดงานต่าง ๆ(๖)ค่าตอบแทนล่ามในการแปลภาษาท้องถิ่น ภาษาต่างประเทศหรือภาษามือสำหรับการปฏิบัติงานในหน้าที่ หรือตามนโยบายของทางราชการ(๗)ค่าโล่ ของรางวัล ของขวัญ ของที่ระลึก มอบให้แก่ผู้เยี่ยมชมสำนักงานหรือผู้ที่ให้ความช่วยเหลือสำนักงาน หรือในวาระต่าง ๆหรือประกาศเกียรติคุณผู้ที่ได้รับการยกย่องจากสำนักงาน(๘)ค่าซ่อมแซมทรัพย์สินของสำนักงานที่ได้รับความเสียหายซึ่งมิได้เกิดจากการเสื่อมสภาพหรือชำรุดเสียหายจากการใช้งานปกติ ทั้งนี้เมื่อสำนักงานจ่ายค่าใช้จ่ายดังกล่าวแล้วให้ดำเนินการหาผู้รับผิดทางละเมิดตามกฎหมายว่าด้วยความรับผิดทางละเมิดของเจ้าหน้าที่(๙)ค่าของที่ระลึกมอบให้ชาวต่างประเทศ กรณีเดินทางไปต่างประเทศชั่วคราวหรือกรณีที่ชาวต่างประเทศเดินทางมาประเทศไทย(๑๐)ค่าใช้จ่ายเกี่ยวกับศพผู้ปฏิบัติงาน และลูกจ้างซึ่งถึงแก่ความตายในระหว่างเดินทางไปปฏิบัติงาน(๑๑)ค่าใช้จ่ายอื่น ๆ เช่น ค่าพวงมาลา ดอกไม้สด ค่าเครื่องดื่มรับรองแขก ฯลฯข้อ๔๑ค่าใช้จ่ายอื่นใดที่ไม่ได้กำหนดไว้ในระเบียบนี้ให้เลขาธิการเบิกจ่ายเงินตามความเป็นจริง เหมาะสมและถือประโยชน์ของสำนักงานเป็นหลัก โดยประหยัดหมวด ๗การเบิกจ่ายเงิน ข้อ๔๒แบบรายงานการเดินทางเพื่อขอเบิกค่าใช้จ่ายในการเดินทางทั้งในประเทศและต่างประเทศและเอกสารประกอบที่ใช้ในการเบิกจ่ายเงิน ให้เป็นไปตามที่เลขาธิการกำหนดข้อ๔๓การเบิกค่าเช่าที่พักเท่าที่จ่ายจริง ผู้เดินทางจะใช้ใบเสร็จรับเงินหรือใบแจ้งรายการของโรงแรมหรือที่พักแรมที่มีข้อความแสดงว่าได้รับชำระเงินค่าเช่าที่พักเรียบร้อยแล้วโดยเจ้าหน้าที่รับเงินของโรงแรมหรือที่พักแรมลงลายมือชื่อ วัน เดือน ปี และจำนวนเงินที่ได้รับเพื่อเป็นหลักฐานในการขอเบิกค่าเช่าที่พักก็ได้การเบิกค่าเช่าที่พักในต่างประเทศผู้เดินทางจะใช้ใบแจ้งรายการค่าเช่าที่พักที่บันทึกด้วยเครื่องอิเล็กทรอนิกส์ที่แสดงว่าได้รับชำระเงินจากผู้เดินทางแล้วเป็นหลักฐานในการขอเบิกค่าเช่า ที่พักโดยไม่ต้องมีลายมือชื่อเจ้าหน้าที่รับเงินของโรงแรม หรือที่พักแรมก็ได้แต่ทั้งนี้ผู้เดินทางจะต้องลงลายมือชื่อรับรองว่าผู้เดินทางได้ชำระค่าเช่าที่พักตามจำนวนที่เรียกเก็บนั้นข้อ๔๔การเบิกค่าเช่าที่พักในอัตราห้องพักคู่ที่ผู้เดินทางใช้สิทธิเบิกค่าใช้จ่ายในการเดินทางอยู่ต่างสังกัดกันแต่ต้องใช้ใบเสร็จรับเงิน หรือใบแจ้งรายการของโรงแรม หรือที่พักแรมชุดเดียวกันให้ผู้เดินทางฝ่ายหนึ่งใช้ต้นฉบับอีกฝ่ายหนึ่งใช้สำเนาภาพถ่ายที่ผู้นั้นรับรองสำเนาถูกต้องโดยให้มีบันทึกแนบท้ายระบุว่ารายการใดที่ฝ่ายหนึ่งฝ่ายใดจะเป็นผู้เบิกฝ่ายเดียวและรายการใดทั้งคู่จะเป็นผู้เบิกฝ่ายละเป็นจำนวนเท่าใดทั้งต้นฉบับและฉบับสำเนาภาพถ่าย และลงลายมือชื่อของผู้เดินทางทั้งคู่ในแต่ละฉบับข้อ๔๕การเบิกค่าเช่าที่พักกรณีที่เจ้าภาพผู้จัดประชุมเป็นผู้เรียกเก็บค่าเช่าที่พักจากผู้เดินทางโดยตรงให้ผู้เดินทางใช้ใบเสร็จรับเงินหรือใบแจ้งรายการที่เจ้าภาพผู้จัดประชุมได้เรียกเก็บค่าเช่าที่พักเป็นหลักฐานเพื่อขอเบิกค่าเช่าที่พักก็ได้ข้อ๔๖ การเบิกจ่ายเงินและหลักฐานการจ่ายซึ่งมิได้กำหนดไว้ในระเบียบนี้ ให้ถือปฏิบัติตามที่สำนักงานกำหนดข้อ๔๗ให้เลขาธิการกำกับดูแลการเบิกจ่ายเงินค่าใช้จ่ายตามระเบียบนี้ให้เป็นไปตามที่กำหนดไว้ ในกรณีที่การเบิกจ่ายค่าใช้จ่ายใดไม่เป็นไปตามระเบียบนี้อันเป็นเหตุให้ทางสำนักงานได้รับความเสียหายให้ผู้บังคับบัญชาพิจารณาดำเนินการตามกฎหมายว่าด้วยความรับผิดทางละเมิดของเจ้าหน้าที่โดยเร็วข้อ๔๘ให้ประธานกรรมการเป็นผู้รักษาการตามระเบียบนี้และให้มีอำนาจพิจารณาวินิจฉัยการปฏิบัติตามระเบียบนี้ รวมทั้งมีอำนาจกำหนดการปฏิบัติหรือยกเว้นการปฏิบัติตามระเบียบนี้ประกาศ ณ วันที่ ๑๐กันยายน พ.ศ. ๒๕๕๒ดิเรก ลาวัณย์ศิริประธานกรรมการกำกับกิจการพลังงาน[เอกสารแนบท้าย]๑.อัตราเบี้ยประชุมรายเดือนของคณะอนุกรรมการ เลขานุการและผู้ช่วยเลขานุการอนุกรรมการที่ปรึกษาคณะอนุกรรมการ (บัญชีหมายเลข ๑)๒.ค่าอาหารในการจัดประชุม สัมมนา ฝึกอบรม (บัญชีหมายเลข ๒)๓.ค่าเช่าที่พักในการจัดประชุม สัมมนา ฝึกอบรม ภายในประเทศ (บัญชีหมายเลข ๓)๔.อัตราค่าเช่าที่พักในการจัดฝึกอบรม สัมมนาในต่างประเทศ (บัญชีหมายเลข ๔)๕.ค่าเบี้ยเลี้ยงเดินทางและค่าใช้จ่ายอื่นไปปฏิบัติงานหรือประชุมในต่างประเทศชั่วคราว(บัญชีหมายเลข ๕)๖.ค่าเช่าที่พักในการเดินทางไปปฏิบัติงานหรือประชุมในต่างประเทศชั่วคราว(บัญชีหมายเลข ๖)๗.ค่าเครื่องแต่งตัวในการเดินทางไปปฏิบัติงานหรือประชุม ฝึกอบรมหรือสัมมนาในต่างประเทศชั่วคราว (บัญชีหมายเลข ๗)๘.ระยะเวลาอนุมัติการเดินทางไปปฏิบัติงานหรือไปประชุมในต่างประเทศชั่วคราว(บัญชีหมายเลข ๘)(ดูข้อมูลจากภาพกฎหมาย)ระเบียบคณะกรรมการกำกับกิจการพลังงานว่าด้วยการเบิกจ่ายเงินเกี่ยวกับค่าใช้จ่ายในการบริหารงานของสำนักงานคณะกรรมการกำกับกิจการพลังงาน(ฉบับที่ ๒) พ.ศ. ๒๕๕๔[๘]ระเบียบคณะกรรมการกำกับกิจการพลังงานว่าด้วยการเบิกจ่ายเงินเกี่ยวกับค่าใช้จ่ายในการบริหารงานของสำนักงานคณะกรรมการกำกับกิจการพลังงาน(ฉบับที่ ๓) พ.ศ. ๒๕๕๖[๙]ปณตภร/ผู้จัดทำ๑๒ มีนาคม ๒๕๕๗[๑] ราชกิจจานุเบกษา เล่ม ๑๒๖/ตอนพิเศษ ๑๖๔ ง/หน้า๓/๑๑ พฤศจิกายน ๒๕๕๒[๒] ข้อ ๔ นิยามคำว่า ผู้บริหารระดับสูงแก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยการเบิกจ่ายเงินเกี่ยวกับค่าใช้จ่ายในการบริหารงานของสำนักงานคณะกรรมการกำกับกิจการพลังงาน(ฉบับที่ ๒) พ.ศ. ๒๕๕๔[๓] ข้อ ๔ นิยามคำว่า ผู้บริหารอาวุโสแก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยการเบิกจ่ายเงินเกี่ยวกับค่าใช้จ่ายในการบริหารงานของสำนักงานคณะกรรมการกำกับกิจการพลังงาน(ฉบับที่ ๒) พ.ศ. ๒๕๕๔[๔] ข้อ ๔ นิยามคำว่า ผู้บริหารระดับกลาง แก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยการเบิกจ่ายเงินเกี่ยวกับค่าใช้จ่ายในการบริหารงานของสำนักงานคณะกรรมการกำกับกิจการพลังงาน(ฉบับที่ ๒) พ.ศ. ๒๕๕๔[๕] ข้อ ๔ นิยามคำว่า เจ้าหน้าที่แก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยการเบิกจ่ายเงินเกี่ยวกับค่าใช้จ่ายในการบริหารงานของสำนักงานคณะกรรมการกำกับกิจการพลังงาน(ฉบับที่ ๒) พ.ศ. ๒๕๕๔[๖] ข้อ ๒๓ วรรคสาม เพิ่มโดยระเบียบคณะกรรมการกำกับกิจการพลังงานว่าด้วยการเบิกจ่ายเงินเกี่ยวกับค่าใช้จ่ายในการบริหารงานของสำนักงานคณะกรรมการกำกับกิจการพลังงาน(ฉบับที่ ๓) พ.ศ. ๒๕๕๖[๗] ข้อ ๒๖ วรรคสอง เพิ่มโดยระเบียบคณะกรรมการกำกับกิจการพลังงานว่าด้วยการเบิกจ่ายเงินเกี่ยวกับค่าใช้จ่ายในการบริหารงานของสำนักงานคณะกรรมการกำกับกิจการพลังงาน(ฉบับที่ ๓) พ.ศ. ๒๕๕๖[๘] ราชกิจจานุเบกษา เล่ม ๑๒๘/ตอนพิเศษ ๒๗ ง/หน้า๒๖/๘ มีนาคม ๒๕๕๔[๙] ราชกิจจานุเบกษา เล่ม ๑๓๑/ตอนพิเศษ ๒๗ ง/หน้า ๑/๗กุมภาพันธ์ ๒๕๕๗